CELEX: 62016CN0667
Language: el
Date: 2016-12-23 00:00:00
Title: Υπόθεση C-667/16: Αίτηση προδικαστικής αποφάσεως την οποία υπέβαλε το College van Beroep voor het Bedrijfsleven (Κάτω Χώρες) στις 23 Δεκεμβρίου 2016 — M.N.J.P.W. Nooren & J.M.F.D.C. Nooren, κληρονόμοι του M.N.F.M. Nooren, κατά Staatssecretaris van Economische Zaken

13.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/12
            
         Αίτηση προδικαστικής αποφάσεως την οποία υπέβαλε το College van Beroep voor het Bedrijfsleven (Κάτω Χώρες) στις 23 Δεκεμβρίου 2016 — M.N.J.P.W. Nooren & J.M.F.D.C. Nooren, κληρονόμοι του M.N.F.M. Nooren, κατά Staatssecretaris van Economische Zaken
   (Υπόθεση C-667/16)
   (2017/C 078/17)
   Γλώσσα διαδικασίας: η ολλανδική
   
      Αιτούν δικαστήριο
   
   College van Beroep voor het Bedrijfsleven
   
      Διάδικοι στην υπόθεση της κύριας δίκης
   
   
      Προσφεύγοντες: M.N.J.P.W. Nooren & J.M.F.D.C. Nooren, κληρονόμοι του M.N.F.M. Nooren
   
      Καθού: Staatssecretaris van Economische Zaken
   
      Προδικαστικά ερωτήματα
   
   
               1)
            
            
               Προέβλεψε ο νομοθέτης της Ένωσης στα άρθρα 70, 71 και 72 του κανονισμού (ΕΚ) 1122/2009 (1) της Επιτροπής, της 30ής Νοεμβρίου 2009, σχετικά με τη θέσπιση λεπτομερών διατάξεων εφαρμογής του κανονισμού (ΕΚ) 73/2009 του Συμβουλίου όσον αφορά την πολλαπλή συμμόρφωση, τη διαφοροποίηση και το ολοκληρωμένο σύστημα διαχειρίσεως και ελέγχου, στο πλαίσιο των καθεστώτων άμεσης στηρίξεως για τους γεωργούς που προβλέπονται στον εν λόγω κανονισμό, καθώς και λεπτομερών διατάξεων εφαρμογής του κανονισμού (ΕΚ) 1234/2007 του Συμβουλίου όσον αφορά την πολλαπλή συμμόρφωση στο πλαίσιο του καθεστώτος στηρίξεως που προβλέπεται για τον αμπελοοινικό τομέα, τη δυνατότητα –όπως στην κύρια δίκη όπου πρόκειται για περισσότερες περιπτώσεις μη συμμορφώσεως στον ίδιο τομέα κανόνων πολλαπλής συμμορφώσεως– προσθέσεως των μειώσεων της ενισχύσεως που απορρέουν, αφενός, από επανειλημμένες και μη επανειλημμένες περιπτώσεις εξ αμελείας μη τηρήσεως των κανόνων πολλαπλής συμμορφώσεως και, αφετέρου, από περιπτώσεις εκ προθέσεως μη τηρήσεως των κανόνων πολλαπλής συμμορφώσεως;
            
         
               2)
            
            
               Σε περίπτωση καταφατικής απαντήσεως, ποια διάταξη συνιστά τη νομική βάση για μια τέτοια πρόσθεση και ποιος είναι ο κανόνας υπολογισμού που τη διέπει;
            
         
               3)
            
            
               Σε περίπτωση αρνητικής απαντήσεως, υπάρχει άλλη νομική βάση στο δίκαιο της Ένωσης για μια τέτοια πρόσθεση;
            
         
      (1)  ΕΕ 2009, L 316, σ. 65.